**ACTA DE LA SESSIO EXTRAORDINÀRIA DEL PLE MUNICIPAL**

**NÚM.: 9/2015**

**DATA: 29 DE JUNY DE 2015**

**HORA INICI: 22,03 h**

**HORA FINALITZACIO: 22,45 h**

**LLOC: AJUNTAMENT DE DELTEBRE**

**ASSISTENTS:**

**Alcalde-President:** Sr. Lluís Soler Panisello.

**Regidors**: Sra. Anna Gimenez Uribe, Sr. Kilian Franch Arques, Sra. Carme Franch Rius, Sr. Salvador Bertomeu Bertomeu, Sra. Lluïsa Ventura Galiano, Sr. Francisco Castro Casanova, Sr. Carlos Serra Ventura, Sr. José Emilio Bertomeu Rio, Sr. Jordi Torres Fabra, Sr. Joan Alginet Aliau, Sra. Iolanda Gil Casanova, Sra. Carla Aliau Ribes, Sr. Gervasi Aspa Casanova, Sr. Carles Aliau Bonet, Sr. Joan Bertomeu Bertomeu i Sra. Dayana Santiago Callau.

**Excusats:** Ningú

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

**ORDRE DEL DIA**

**1R.- APROVACIÓ ACTA SESSIÓ ANTERIOR DE CONSTITUCIÓ D’AQUEST AJUNTAMENT DE DATA 13 DE JUNY DE 2015.**

El Sr. Alcalde pregunta si algun dels grups polítics tenen alguna objecció a fer a l’acta esmentada i tots els grups manifesten que estan d’acord amb el seu contingut i per tant queda aprovada per unanimitat.

**2N.- CONEIXEMENT DE LES RESOLUCIONS DE L’ALCALDE EN MATÈRIA DE NOMENAMENTS DE TINENTS D’ALCALDE, MEMBRES DE LA JUNTA DE GOVERN LOCAL I PROPOSTA DE PERIODICITAT DE LES SEVES SESSIONS.**

Enunciat el contigut d’aquest punt de l’ordre del dia, el Secretari acctal. dóna lectura al següent decret:

**“DECRET DE L’ALCALDIA NÚM. 688/2015**

Aquesta alcaldia, un cop constituïda la nova corporació, en sessió pública el 13 de juny de 2015, i en virtut de la potestat d’autoorganització, procedeix a la designació dels Tinents d’Alcalde.

De conformitat amb el que disposa l’article 35 del Reglament d’organització, funcionament i règim jurídic de les entitats locals, els Tinents d’alcalde són un òrgan necessari de l’ajuntament, i en atenció a garantir una continuïtat en les seves competències, aquesta alcaldia a l’empara d’allò que disposen els articles 21.2 de la Llei 7/1985, de 2 d’abril, reguladora de les bases del règim local, 53.2 del Decret Legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya i 46.1 i 52 del RD 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals.

Per tot això, aquesta Alcaldia en ús de les atribucions que m’han estat conferides per la normativa abans esmentada;

**RESOLC:**

**Primer.-** Nomenar Tinents d’Alcalde d’aquest ajuntament, als regidors que a continuació es relacionen:

Sr. Kilian Franch Arques, Primer Tinent d’Alcalde Afers Interns i Institucionals

Sra. Anna Giménez Uribe, Segona Tinent d’Alcalde Dinamització Econòmica i Enfocament Turístic

Sr. Salvador Bertomeu Bertomeu, Tercer Tinent d’Alcalde Dinamització Territorial i Imatge de Poble

Sra. Carme Franch Rius, Quarta Tinent d’Alcalde Dinamització Social i Participació Ciutadana

**Segon.-** La Junta de Govern Local estarà formada pels Tinents d’Alcalde, que per aquesta resolució es nomenen i pel regidor d’acció comercial, seguretat i mobilitat, Sr. Francisco Castro Casanova, i que per l’ordre que s’indica, substituiran a l’Alcaldia en els supòsits previstos en la legislació.

També assistiran a les juntes de govern, en qualitat de convidats, els altres membres del govern municipal amb delegacions específiques, a banda de tot aquell altre convidat que així es reguli per acord de l’òrgan competent.

**Tercer.-** La periodicitat de les sessions ordinàries serà setmanal i se celebrarà els dilluns no festius, a les 19 hores de la tarda, a la sala de reunions existent a la primera planta adjunta al despatx de l’Alcaldia de l’Ajuntament, prèvia convocatòria a l’efecte. La periodicitat assenyalada podrà modificar-se a criteri de l’alcaldia, a la que es faculta, quan la convocatòria coincideixi amb períodes vacacionals, avançant-se o endarrerint-se en funció d’obtenir una millor gestió en els assumptes municipals.

**Quart.-** En cas de no assistència dels membres de ple dret a les Juntes de Govern Local, se’ls descomptarà l’import pertinent que s’estableixi per acord de ple municipal a excepció de motius de salut i representació oficial degudament justificats.

**Cinquè.-** Donar compte d’aquesta resolució, a la sessió extraordinària prevista a l’article 38 del RD 2568/1986, de 28 de novembre.

**Sisè.-** Publicar-ho en el Butlletí Oficial de la Província d’acord amb el que disposa l’art. 46 del RD 2568/1986, de 28 de novembre, sens perjudici que aquesta resolució sigui efectiva a partir de l’endemà de la seva signatura.

**Setè .-** Comunicar aquesta resolució als tinents d’alcalde nomenats i a la resta de membres del govern municipal.

Ho mana i signa el senyor alcalde, a Deltebre, davant meu, el secretari acctal, que dono fe.

Deltebre, 17 de juny de 2015.- Signat: L’alcalde-president, Lluís Soler Panisello; Davant meu, El secretari acctal., David Torres Fabra”.

El ple resta assabentat.

**3R.- DELEGACIONS DE L’ALCALDIA A LA JUNTA DE GOVERN LOCAL I EN ELS REGIDORS/ES DE L’EQUIP DE GOVERN**

Enunciat el contigut d’aquest punt de l’ordre del dia, el Secretari acctal. dóna lectura al següent decret:

**“DECRET DE L’ALCALDIA NÚM. 689/2015**

Constituït el nou ajuntament, el passat 13 de juny de 2015, i en virtut del principi d’autoorganització, amb la finalitzat de donar-li una major eficàcia per la gestió dels assumptes municipals, es considera necessària la delegació d’atribucions a la Junta de Govern Local.

De conformitat amb allò que estableixen els articles 21.3 i 23.4 de la Llei 7/1985, de 2 d’abril, reguladora de les Bases de règim local, i altra legislació concordant, és facultat d’aquesta alcaldia la delegació de l’exercici de les atribucions pròpies a la Junta de Govern Local, i en els municipis on aquesta no fos constituïda, en els Tinents d’Alcalde, sens perjudici de les delegacions especials que es puguin efectuar, sempre que no siguin les matèries indelegables previstes a l’article 21.3 esmentat i 13 de la Llei 30/1992, de 26 de novembre, modificada per la Llei 4/1999, de 13 de gener, de règim jurídic de les Administracions públiques.

Per tot això, aquesta alcaldia, en ús de les atribucions que legalment tinc conferides,

RESOLC:

**Primer.-** Efectuar, a favor de la Junta de Govern Local, una delegació genèrica d’atribucions, en les següents matèries:

|  |  |  |  |
| --- | --- | --- | --- |
| **Titular de la competència** | **Òrgan en qui es delega** | **Atribució delegada** | **Article** |
| Alcalde | Junta de Govern Local | Representar l’ajuntament. | 21.1.b)LRBRL |
| Alcalde | Junta de Govern Local | El desenvolupament de la gestió econòmica d’acord amb el pressupost aprovat, disposar despesa dins el límit de la seva competència.Operacions de Tresoreria quan l’import acumulat de les operacions vives en cada moment no superin el 15 per 100 dels ingressos liquidats en l’exercici anterior.Ordenar pagaments i rendir comptes, tot això de conformitat amb el que disposa a la llei LRHL. | 21.1.f)LRBRL |
| Alcalde | Junta de Govern Local | Aprovar l’oferta d’ocupació d’acord amb el pressupost i la plantilla aprovat pel Ple, aprovar les bases de les proves per la selecció de personal i pels concursos de provisió de llocs de treball i distribuir les retribucions complementàries que no siguin fixes i periòdiques. | 21.1.g)LRBRL |
| Alcalde | Junta de Govern Local | Les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d’urbanització. | 21.1.j)LRBRL |
| Alcalde | Junta de Govern Local | Les competències com a òrgan de contractació respecte de contractes d’obres, de subministrament, de serveis, de gestió de serveis públics, els contractes administratius especials, i els contractes privats quan el seu import no superi el 10 per cent dels recursos ordinaris del pressupost ni, en qualsevol cas, la quantia de sis milions d’euros, inclosos els de caràcter plurianual quan la seva durada no sigui superior a quatre anys, sempre que l’import acumulat de totes les anualitats no superi ni el percentatge indicat, referit als recursos ordinaris del pressupost del primer exercici, ni la quantia assenyalada. | DA 2ªTRLCSP |
| Alcalde | Junta de Govern Local | L’aprovació dels projectes d’obres i de serveis quan sigui competent per la contractació o concessió i estigui previst en el pressupost. | 21.1.o)LRBRL |
| Alcalde | Junta de Govern Local | L’adquisició de béns i drets quan el seu valor no superi el 10 per 100 dels recursos ordinaris del pressupost ni els 6.000.000 €, així com l’alienació del patrimoni que no superi el percentatge ni la quantia indicats en els següents supòsits:La de béns immobles, sempre que estigui previst en el pressupost.La de béns mobles, tret dels declarats de valor històric o artístic, l’alienació dels quals no es trobi prevista en el pressupost.  | DA 2aTRLCSP |
| Alcalde | Junta de Govern Local | L’atorgament de les llicències, exceptuant que les lleis sectorials ho atribueixin expressament al Ple o a la Comissió de Govern.  | 21.1.q)LRBRL |

**Segon.-** Efectuar a favor dels regidors que s’indiquen a continuació les delegacions específiques d’atribucions, d’acord amb l’article 43.4 del Real Decret 2568/1986 de 28 de novembre, per la gestió dels assumptes relacionats amb les següents matèries:

**ÀREA D’AFERS INTERNS I INSTITUCIONALS**

Sr. Kilian Franch Arques, primer Tinent d’Alcalde Àrea d’Afers Interns i Institucionals, tot el que afecta a les subàrees de personal, gestió interna, relacions institucionals i atenció ciutadana (OAC).

Sra. Lluïsa Ventura Galiano, tot el que afecta a les subàrees d’hisenda i protocol.

**ÀREA DE DINAMITZACIÓ ECONÒMICA I ENFOCAMENT TURÍSTIC**

Sra. Anna Giménez Uribe, segona Tinent d’Alcalde Àrea de Dinamització Econòmica i Enfocament Turístic, tot el que afecta a les subàrees de revalorització econòmica, foment de l’ocupació i enfocament turístic.

Sr. Francisco Castro Casanova, tot el que afecta a les subàrees d’acció comercial i fires.

**ÀREA DE DINAMITZACIÓ TERRITORIAL I IMATGE DE POBLE**

Sr. Salvador Bertomeu Bertomeu, tercer Tinent d’Alcalde Àrea de Dinamització Territorial i Imatge de Poble, tot el que afecta a les subàrees de gestió territorial i imatge de poble.

Sr. Kilian Franch Arques, primer Tinent d’Alcalde Àrea d’Afers Interns i Institucionals, tot el que afecta a les subàrees de planificació territorial i sector primari.

Sr. Francisco Castro Casanova, tot el que afecta a la subàrea de seguretat i mobilitat.

**ÀREA DE DINAMITZACIÓ SOCIAL I PARTICIPACIÓ CIUTADANA**

Sra. Carme Franch Rius, quarta Tinent d’Alcalde Àrea de Dinamització Social i Participació Ciutadana, tot el que afecta a les subàrees de foment cultural, teixit associatiu, participació ciutadana, dones i gent gran.

Sra. Lluïsa Ventura Galiano, tot el que afecta a la subàrea d’atenció a les persones.

Sr. Carlos Serra Ventura, tot el que afecta a les subàrees d’ensenyament, comunicacions, festes i joventut.

Sr. Kilian Franch Arques, primer Tinent d’Alcalde Àrea d’Afers Interns i Institucionals, tot el que afecta a la subàrea de promoció esportiva.

L’abast de les funcions d’aquesta delegació comportarà facultats de direcció i gestió, s’exclouran les de caràcter resolutori, llevat del Primer i Tercer Tinents d’Alcalde, que es reservaran, a l’igual que l’Alcalde, la facultat resolutòria.

L’Alcaldia es reserva, compartida amb el primer Tinent d’Alcalde, Sr. Kilian Franch Arques, tot el relatiu a les subàrees de personal i planificació territorial, amb la segona Tinent d’Alcalde, Sra. Anna Giménez Uribe, tot el relatiu a la subàrea de revalorització econòmica, amb la regidora, Sra. Lluïsa Ventura Galiano, tot el relatiu a la subàrea d’hisenda i amb el regidor Sr. Francisco Castro Casanova, tot el relatiu a la subàrea de seguretat.

La denominació que s’utilitzarà per cada regidor delegat a efectes corporatius i de difusió serà la següent:

Sr. Kilian Franch Arques, Tinent d’Alcalde d’Afers Interns i Institucionals

Sra. Anna Giménez Uribe, Tinent d’Alcalde de Dinamització Econòmica i Enfocament Turístic

Sr. Salvador Bertomeu Bertomeu, Tinent d’Alcalde de Dinamització Territorial i Imatge de Poble

Sra. Carme Franch Rius, Tinent d’Alcalde de Dinamització Social i Participació Ciutadana

Sra. Lluïsa Ventura Galiano, regidora d’Hisenda i Atenció a les Persones

Sr. Francisco Castro Casanova, regidor d’acció comercial, seguretat i mobilitat

Sr. Carlos Serra Ventura, regidor d’ensenyament, comunicacions, festes i joventut

**Tercer.-** Notificar aquesta resolució als interessats. L’eficàcia d’aquesta resolució, quant a delegacions específiques, restarà condicionat a l’acceptació per l’òrgan delegat. Si en el termini de tres dies hàbils comptats des de la notificació de l’acord, l’òrgan destinatari no fa manifestació expressa davant de l’òrgan delegant aquesta s’entén acceptada.

**Quart.-** La delegació serà eficaç des de l’endemà de la data del decret.

**Cinquè.-** Donar compte d’aquesta resolució al Ple en la propera sessió que s’efectuï, així com donar publicitat d’aquest acord mitjançant la inserció en el Butlletí Oficial de la Província del corresponent edicte, d’acord amb el que s’estableix a l’article 44.2 del Reial Decret 2568/1986 de 28 de novembre.

Ho mana i signa el senyor alcalde, a Deltebre, davant meu, el secretari acctal, que dono fe.

Deltebre, 17 de juny de 2015.- Sgt.: L’alcalde-president, Lluís Soler Panisello, El secretari acctal. David Torres Fabra”.

El ple resta assabentat.

**4T.- PROPOSTA SOBRE EL RÈGIM DE DEDICACIÓ I RETRIBUCIONS DELS CÀRRECS ELECTES**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

**1. ANTECEDENTS**

PRIMER. El passat 24 de maig de 2015 van tenir lloc les eleccions locals. El nou Ajuntament es va constituir en sessió pública el dia 13 de juny.

SEGON. Es considera necessari l’establiment del règim de dedicació dels membres polítics d’aquesta corporació així com de la retribució que comporta.

**2. FONAMENTS DE DRET**

De conformitat amb l’article 75 de la Llei 7/1985, de 2 d’abril, reguladora de les bases de règim local, en relació amb l’article 166 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, i d’altra normativa concordant, els membres de la corporació tenen dret a percebre retribucions per exercir els seus càrrecs, quan els desenvolupin en règim de dedicació exclusiva o amb dedicació parcial, així com a percebre assistències per la concurrència efectiva a les sessions dels òrgans col·legiats de la corporació, en les condicions que estableixi el ple de la corporació.

En aplicació de l'apartat 5 de l'esmentat article 75 LRBRL s'haurà de donar publicitat de l'acord plenari al Butlletí Oficial de la Província i al tauler d'anuncis de la corporació.

Per tot això, PROPOSO al Ple de l’Ajuntament l’adopció dels següents ACORDS:

PRIMER.- Establir que, amb efectes de data 18 de juny d’enguany, s'estableixi el següent règim de dedicacions i retribucions per als regidors de la present corporació:

|  |  |  |  |
| --- | --- | --- | --- |
| Nom i cognoms | Règim de dedicació | Percentatge de dedicació | Retribució (euros bruts mensuals) |
| Kilian Franch Arques |  Parcial |  6,5 hores |  1.860 € |
| Carme Franch Rius |  Parcial |  5 hores |  1.610 € |
| Lluïsa Ventura Galiano |  Parcial |  6,5 hores |  1.760 € |
| Carlos Serra Ventura |  Parcial |  4 hores |  1.160 € |

SEGON.- Aquesta retribució es percebrà en dotze pagues, i donant-los d’alta al règim general de la Seguretat Social.

TERCER.- Establir el règim d’indemnitzacions a favor de la resta de membres de la corporació que no tenen ni dedicació parcial ni exclusiva, per assistència a les sessions dels òrgans col·legiats que es detallen tot seguit:

* Ple: 175 euros/sessió, amb independència de si són ordinaris o extraordinaris, amb un màxim de tres al trimestre.
* Junta de Govern Local: 320 euros/ sessió, amb independència de si són ordinàries o extraordinàries, amb un màxim de quatre al mes.

Deduccions: per manca d’assistències a les sessions de les juntes de govern local i a les sessions plenàries, sense excusar prèviament per representació oficial o per motius de salut degudament justificats, es descomptaran els imports pertinents.

Els cometuts especials que s’hagin d’efectuar pels membres de l’ajuntament fora del terme municipal, donaran lloc a l’assumpció per part d’aquest ajuntament de les despeses d’allotjament i manutenció.

Per les despeses de viatge, s’abonarà l’import corresponent per la utilització de qualsevol mitjà de transport. En el supòsit d’utilitzar el vehicle propi, s’abonarà el quilometratge en base a l’establert a la legislació vigent.

QUART.- Notificar aquest acord als regidors i a les regidores interessats.

CINQUÈ.- Publicar el present acord al Butlletí Oficial de la Província i al tauler d'anuncis de la corporació.

La Corporació, no obstant això, acordarà el que estimi adient.

Deltebre, 23 de juny de 2015. Lluís Soler Panisello”.

Finalitzada la lectura, l’alcalde-president dóna la paraula a la Sra. Dayana Santiago del grup municipal CUP DELTEBRE-PA i diu que el posicionament del seu grup serà d’abstenció però volen deixar constància en acta que els diners que el seu grup rebrà pel concepte d’assistències al ple seran recollits i destinats a finalitats socials i que mitjançant un procés participatiu sigui el poble qui decideixi concretament on els volen destinar.

Intervé el Sr. Joan Bertomeu del grup PPC i diu que el posicionament del seu grup serà d’abstenció.

Intervé el Sr. Gervasi Aspa d’ERC-AM i diu que el posicionament del seu grup serà d’abstenció.

Intervé el Sr. José Emilio Bertomeu Río del grup CE-SD-CP i diu que el posicionament del seu grup serà d’abstenció.

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

Finalitades les intervencions, el Sr. President sotmet a votació l’esmentada proposta quedant aprovada per majoria simple amb vuit vots a favor de Lluís Soler Panisello (CiU), Anna Gimenez Uribe (CiU), Kilian Franch Arques (CiU), Carme Franch Rius (CiU), Salvador Bertomeu Bertomeu (CiU), Lluïsa Ventura Galiano (CiU), Francisco Castro Casanova (CiU) i Carlos Serra Ventura (CiU) i nou abstencions de José Emilio Bertomeu Rio (CE-SD-CP), Jordi Torres Fabra (CE-SD-CP), Joan Alginet Aliau (CE-SD-CP), Iolanda Gil Casanova (CE-SD-CP), Carla Aliau Ribes (CE-SD-CP), Gervasi Aspa Casanova (ERC-AM), Carles Aliau Bonet (ERC-AM), Joan Bertomeu Bertomeu (PPC) i Dayana Santiago Callau (CUP DELTEBRE-PA), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**5È.- PROPOSTA D’APROVACIÓ DEL RÈGIM DE SESSIONS DEL PLE CORPORATIU.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

L’article 46.2 de la Llei 7/85, de 2 d’abril, reguladora de les bases de règim local i l’article 78 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic dels ens locals els Ajuntaments podran establir el règim de sessions ordinàries i assenyalar igualment el dia i hora de celebració.

En conseqüència, al Ple de la Corporació PROPOSO adopti el següent acord:

Punt únic.- Les sessions ordinàries del Ple de l’Ajuntament tindran lloc el primer dimarts de cada mes (a excepció del mes d’agost on no hi haurà sessió ordinària), a les 21,30 hores de la nit (període comprès entre el dia 1 d’octubre fins al dia 31 de març) i a les 22 hores de la nit (període comprès entre el dia 1 d’abril fins al dia 30 de setembre), en primera convocatòria. Si fóra festiu, el primer dia immediatament hàbil o feiner.

No obstant això, a criteri de l’Alcalde, aquestes dates podran ser modificades i convocar-se les sessions ordinàries amb una variació de set dies abans o després, del primer dimarts de cada mes, i també en dimarts generalment. En cas que sigui un altre dia diferent a dimarts, s’haurà de motivar degudament des de l’alcaldia.

La Corporació, no obstant això, acordarà el que estimi adient.

Deltebre, 23 de juny de 2015. Sgt. Lluís Soler Panisello”

Finalitzada la lectura, l’alcalde-president dóna la paraula a la Sra. Dayana Santiago del grup CUP DELTEBRE-PA i diu que el posicionament del seu grup serà a favor de la proposta.

Intervé el Sr. Joan Bertomeu del grup PPC i diu que el posicionament del seu grup serà d’abstenció.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Intervé el Sr. José Emilio Bertomeu Río del grup CE-SD-CP i diu que el posicionament del seu grup serà d’abstenció.

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb onze vots a favor de Lluís Soler Panisello (CiU), Anna Gimenez Uribe (CiU), Kilian Franch Arques (CiU), Carme Franch Rius (CiU), Salvador Bertomeu Bertomeu (CiU), Lluïsa Ventura Galiano (CiU), Francisco Castro Casanova (CiU), Carlos Serra Ventura (CiU), Gervasi Aspa Casanova (ERC-AM), Carles Aliau Bonet (ERC-AM) i Dayana Santiago Callau (CUP DELTEBRE-PA) i sis abstencions de José Emilio Bertomeu Rio (CE-SD-CP), Jordi Torres Fabra (CE-SD-CP), Joan Alginet Aliau (CE-SD-CP), Iolanda Gil Casanova (CE-SD-CP), Carla Aliau Ribes (CE-SD-CP) i Joan Bertomeu Bertomeu (PPC), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**6È.- PROPOSTA DE MANTENIMENT DE COMPETÈNCIES DEL PLE**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès que de conformitat amb allò que estableix l’article 22.4 de la Llei 7/1985, de 2 d’abril, reguladora de les bases de règim local i normativa concordant, el Ple de la corporació pot delegar l’exercici de les pròpies atribucions en l’alcaldia i en la Junta de Govern Local, sempre que no es trobin dins les matèries indelegables previstes als articles 22.4 esmentat i 13 de la Llei 30/1992, de 26 de novembre, de règim jurídic de les Administracions públiques i del procediment administratiu comú.

Atès que per tant i en virtut del principi d’autoorganització i amb la finalitat de donar-li una major eficàcia per a la gestió dels assumptes municipals, es pot realitzar una delegació d’atribucions del plenari de la corporació a favor de la Junta de Govern Local.

Atès que per acord de ple municipal de data 1 de juliol de 2011 es va efectuar en favor de la Junta de Govern Local, una delegació genèrica d’atribucions, en les següents matèries:

|  |  |  |  |
| --- | --- | --- | --- |
| **Titular de la competència** | **Òrgan en qui es delega** | **Atribució delegada** | **Article** |
| Ple | Junta de Govern Local. | L’exercici de les accions judicials i administratives i la defensa de la corporació en matèries de competència plenària. |  22.2.j)LRBRL |
| Ple | Junta de Govern Local. | La declaració de lesivitat dels actes de l’ajuntament.  | 22.2.k)LRBRL |
| Ple | Junta de Govern Local. | La concertació de les operacions de crèdit la quantia acumulada de les quals, en cada exercici econòmic, excedeixi del 10 per cent dels recursos ordinaris del pressupost – llevat les de tresoreria, que li correspondran quan l’import acumulat de les operacions vives en cada moment superi el 15 per 100 dels ingressos corrents liquidats en l’exercici anterior- tot això de conformitat amb el que disposa LRHL.  | 22.2.m)LRBRL |
| Ple | Junta de Govern Local. | Les contractacions i concessions de tota classe quan el seu import superi el 10 per 100 dels recursos ordinaris del pressupost, i en qualsevol cas, els 6.000.000 euros, així com els contractes i concessions plurianuals, quan la seva durada sigui superior a quatre anys i els plurianuals de menor duració quan l’import acumulat de totes les anualitats superi el percentatge indicat, referit als recursos ordinaris del pressupost del primer exercici, i, en tot cas, quan sigui superior a la quantia assenyalada en aquesta lletra. | DA 2aTRLCSP |
| Ple | Junta de Govern Local. | L’aprovació dels projectes d’obres i serveis quan sigui competent per a la seva contractació o concessió, i quan encara no estiguin previstos en els pressupostos. | 22.2.ñ) |
| Ple | Junta de Govern Local. | L’adjudicació de concessions sobre els béns de la Corporació i l’adquisició de béns immobles i drets subjectes a la legislació patrimonial així com l’alineació del patrimoni quan no estiguin atribuïdes a l’Alcalde o President, i dels béns declarats de valor històric o artístic, qualsevol que sigui el seu valor. | 22.2.o)LRBRL |

Atès que degut a la periodicitat de la celebració dels plens municipals ordinaris que es realitzaran cada mes es creu convenient no efectuar cap delegació genèrica d’atribucions de competències del ple municipal a favor de la Junta de Govern Local i per tant tots els temes es sotmetran al preceptiu dictamen de la corresponent comissió informativa i després a la corresponent deliberació per part del ple municipal.

Per tot l’anteriorment esmentat, PROPOSO al ple de la Corporació l’adopció del següent acord:

**Únic.-** No efectuaren favor de la Junta de Govern Local una delegació genèrica d’atribucions d’aquelles matèries que d’acord amb l’article 22.4 de la Llei 7/1985, de 2 d’abril, reguladora de les bases de règim local podrien ser delegades i per tant que el ple de la Corporació mantingui la totalitat de les seves competències.

La Corporació, no obstant això, acordarà el que estimi adient.

Deltebre, 23 de juny de 2015. Lluís Soler Panisello”.

Finalitzada la lectura, l’alcalde-president dóna la paraula a la Sra. Dayana Santiago del grup CUP DELTEBRE-PA i diu que el posicionament del seu grup serà a favor de la proposta.

Intervé el Sr. Joan Bertomeu del grup PPC i diu que el posicionament del seu grup serà a favor de la proposta

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Intervé el Sr. José Emilio Bertomeu Río del grup CE-SD-CP i diu que el posicionament del seu grup serà a favor de la proposta

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**7È.- PROPOSTA DE CREACIÓ DE COMISSIONS INFORMATIVES PERMANENTS I DE LA SEVA COMPOSICIÓ I DONAR COMPTE DE LA CONSTITUCIÓ DELS DIFERENTS GRUPS MUNICIPALS**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

De conformitat amb allò que preveu l’article 20.1.c) de la Llei 7/1985, de 2 d'abril, reguladora de les Bases del Règim Local, i 60 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, en concordança amb els articles 124.2 i 134 i ss del Reglament d'Organització, Funcionament i Règim Jurídic de les Entitats Locals, aprovat per Reial Decret 2568/1986, de 28 de novembre, correspon al Ple de cada Corporació determinar el nombre i la denominació d'aquestes Comissions Informatives d'estudi i dictamen.

Per tot això, PROPOSO al Ple l’adopció dels següents acords;

**Primer.-** Crear les Comissions Informatives de caràcter permanent següents:

1. Comissió Informativa d’Afers Interns i Institucionals.
2. Comissió Informativa de Dinamització Econòmica i Enfocament Turístic.
3. Comissió Informativa de Dinamització Territorial i Imatge de Poble.
4. Comissió Informativa de Dinamització Social i Participació Ciutadana.

**Segon.**- La Comissió Informativa d’Afers Interns i Institucionals estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Primer Tinent d’Alcalde de l’Àrea d’Aferns Interns i Institucionals Sr. Kilian Franch Arques del Grup Municipal de CiU) .

 Vocals titulars:

 Sra. Lluïsa Ventura Galiano – representant del Grup Municipal de CiU.

 Sr. Joan Alginet Aliau - representant del Grup Municipal CE-SD-CP.

 Sr. Carles Aliau Bonet – representant del Grup Municipal de ERC-AM.

 Sr. Joan Bertomeu Bertomeu - representant del Grup Municipal del PPC.

Sra. Dayana Santiago Callau – representant del Grup Municipal CUP Deltebre-PA

Vocals suplents:

 Sr. Salvador Bertomeu Bertomeu – representant del Grup Municipal de CiU.

 Sr. José Emilio Bertomeu Rio - representant del Grup Municipal CE-SD-CP.

 Sr. Gervasi Aspa Casanova – representant del Grup Municipal de ERC-AM.

Secretari: el Secretari acctal. de la Corporació.

**Tercer.**- La Comissió Informativa de Dinamització Econòmica i Enfocament Turístic estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a Presidenta la Segona Tinent d’Alcalde de l’Àrea de Dinamització Econòmica i Enfocament Turístic Sra. Anna Giménez Uribe del Grup Municipal de CiU) .

 Vocals titulars:

 Sr. Francisco Castro Casanova – representant del Grup Municipal de CiU.

 Sra. Carla Aliau Ribes - representant del Grup Municipal CE-SD-CP.

 Sr. Gervasi Aspa Casanova – representant del Grup Municipal de ERC-AM.

 Sr. Joan Bertomeu Bertomeu - representant del Grup Municipal del PPC.

 Sra. Dayana Santiago Callau – representant del Grup Municipal CUP Deltebre-PA.

 Vocals suplents:

 Sra. Lluïsa Ventura Galiano – representant del Grup Municipal de CiU.

 Sr. Joan Alginet Aliau - representant del Grup Municipal CE-SD-CP.

 Sr. Carles Aliau Bonet – representant del Grup Municipal de ERC-AM.

Secretari: el Secretari acctal. de la Corporació.

**Quart.** - La Comissió Informativa de Dinamització Territorial i Imatge de Poble estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Tercer Tinent d’Alcalde de l’Àrea de Dinamització Territorial i Imatge de Poble Sr. Salvador Bertomeu Bertomeu del Grup Municipal de CiU) .

 Vocals titulars:

Sr. Kilian Franch Arques – representant del Grup Municipal de CiU.

Sr. Jordi Torres Fabra - representant del Grup Municipal CE-SD-CP.

Sr. Gervasi Aspa Casanova – representant del Grup Municipal de ERC-AM.

 Sr. Joan Bertomeu Bertomeu - representant del Grup Municipal del PPC.

 Sra. Dayana Santiago Callau – representant del Grup Municipal CUP Deltebre-PA

Vocals suplents:

 Sr. Francisco Castro Casanova – representant del Grup Municipal de CiU.

 Sr. José Emilio Bertomeu Rio - representant del Grup Municipal CE-SD-CP.

 Sr. Carles Aliau Bonet – representant del Grup Municipal de ERC-AM.

Secretari: el Secretari acctal. de la Corporació.

**Cinquè.**- La Comissió Informativa de Dinamització Social i Participació Ciutadana estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a Presidenta la Quarta Tinent d’Alcalde de l’Àrea de Dinamització Social i Participació Ciutadana Sra. Carme Franch Rius del Grup Municipal de CiU) .

 Vocals titulars:

Sr. Carlos Serra Callau – representant del Grup Municipal de CiU.

Sra. Iolanda Gil Casanova - representant del Grup Municipal CE-SD-CP.

Sr. Carles Aliau Bonet – representant del Grup Municipal de ERC-AM.

 Sr. Joan Bertomeu Bertomeu - representant del Grup Municipal del PPC.

 Sra. Dayana Santiago Callau – representant del Grup Municipal CUP Deltebre-PA

Vocals suplents:

 Sr. Kilian Franch Arques – representant del Grup Municipal de CiU.

 Sr. Jordi Torres Fabra - representant del Grup Municipal CE-SD-CP.

 Sr. Gervasi Aspa Casanova – representant del Grup Municipal de ERC-AM.

Secretari: el Secretari acctal. de la Corporació.

**Sisè.-** Aquestes Comissions es convocaran d’acord amb la periodicitat establerta per a les sessions plenàries i en el següent horari: Comissió Informativa d’Afers Interns i Institucionals 17 hores, Comissió Informativa de Dinamització Territorial i Imatge de Poble 18 hores, Comissió Informativa de Dinamització Econòmica i Enfocament Turístic 19 hores i Comissió Informativa de Dinamització Social i Participació Ciutadana 20 hores, i, sempre 7 dies naturals abans, com a mínim, de la data de celebració del Ple.

**Setè**.- En totes aquestes Comissions Informatives, atès que la representació és igual per a cada grup municipal, el sistema de votació serà ponderat.

**Vuitè.-** En totes aquestes Comissions Informatives també podran assistir en veu però sense vot els regidors/es delegats de l’àrea corresponent, que no en són membres de ple dret però degut a la seva delegació de funcions actuaran com a convidats.

No podran assistir altres regidors no degudament nomenats com a titulars o, en el seu defecte, suplents per acord de ple o bé no categoritzats com a convidats per delegació de funcions específiques de l’àrea sense ser-ne membres.

**Novè.-**  Donar compte, d’acord amb l’article 25 del ROF, dels grups municipals que s’han constituït:

Grup municipal de CiU, integrat per tots/es els/les electes i del que n’és portaveu titular la Sra. Anna Giménez Uribe i portaveu suplent el Sr. Francisco Castro Casanova.

Grup municipal de CE-SD-CP integrat per tots/es els/les electes i del que n’és portaveu titular el Sr. José Emilio Bertomeu Rio i portaveu suplent el Sr. Joan Alginet Aliau.

Grup municipal d’Esquerra-AM, integrat per tots/es els/les electes i del que n’és portaveu titular el Sr. Gervasi Aspa Casanova i portaveu suplent el Sr. Carles Aliau Bonet.

Grup municipal de PPC, integrat per un regidor electe i del que n’és únic portaveu el Sr. Joan Bertomeu Bertomeu.

Grup municipal CUP Deltebre-PA, integrat per una regidor electa i del que n’és únic portaveu la Sra. Dayana Santiago Callau.

La Corporació, no obstant això, acordarà el que estimi adient.

Deltebre, 23 de juny de 2015. Sgt. Lluís Soler Panisello.”

Finalitzada la lectura, l’alcalde-president dóna la paraula a la Sra. Dayana Santiago del grup CUP DELTEBRE-PA i diu que el posicionament del seu grup serà a favor de la proposta.

Intervé el Sr. Joan Bertomeu del grup PPC i diu que el posicionament del seu grup serà d’abstenció.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Intervé el Sr. José Emilio Bertomeu Río del grup CE-SD-CP i diu que el posicionament del seu grup serà d’abstenció.

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb onze vots a favor de Lluís Soler Panisello (CiU), Anna Gimenez Uribe (CiU), Kilian Franch Arques (CiU), Carme Franch Rius (CiU), Salvador Bertomeu Bertomeu (CiU), Lluïsa Ventura Galiano (CiU), Francisco Castro Casanova (CiU), Carlos Serra Ventura (CiU), Gervasi Aspa Casanova (ERC-AM), Carles Aliau Bonet (ERC-AM) i Dayana Santiago Callau (CUP DELTEBRE-PA) i sis abstencions de José Emilio Bertomeu Rio (CE-SD-CP), Jordi Torres Fabra (CE-SD-CP), Joan Alginet Aliau (CE-SD-CP), Iolanda Gil Casanova (CE-SD-CP), Carla Aliau Ribes (CE-SD-CP) i Joan Bertomeu Bertomeu (PPC), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**8È.- PROPOSTA DE DESIGNACIÓ DELS MEMBRES QUE HAN DE FORMAR PART DE LA COMISSIÓ ESPECIAL DE COMPTES.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

De conformitat amb el que preveu l’art.116 i 20.3 de la Llei 7/1985, Reguladora de les Bases de Règim Local i l’art. 58 del Decret Legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya, es procedeix a la designació dels membres que han de formar part de la Comissió Especial de Comptes que estarà integrada a més del President delegat per l’alcalde-president per un representant de cada grup municipal i actuarà amb el sistema de vot ponderat.

La seva composició és la següent:

President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President la Sra. Lluïsa Ventura Galiano del Grup Municipal de CiU).

Vocals titulars: Grup Vots que representa

 Sr. Kilian Franch Arques CiU 8

 Sr. José Emilio Bertomeu Rio CE-SD-CP 5

 Sr. Gervasi Aspa Casanova ERC-AM 2

 Sr. Joan Bertomeu Bertomeu PPC 1

 Sra. Dayana Santiago Callau CUP DELTEBRE-PA 1

 Vocals suplents:

 Sr. Salvador Bertomeu Bertomeu – representant del Grup Municipal de CiU.

 Sra. Carla Aliau Ribes - representant del Grup Municipal CE-SD-CP.

 Sr. Carles Aliau Bonet – representant del Grup Municipal de ERC-AM.

A més aquesta Comissió, segons el que estableix l’article 127 del ROF, actuarà com a Comissió Informativa Permanent per als assumptes relatius a l’economia i hisenda del municipi (com per exemple l’aprovació del pressupost, concertació de préstecs, operacions de tresoreria, etc...) i per tant es tractaran a la Comissió Informativa d’Afers Interns i Institucionals.

La Corporació, no obstant això, acordarà el que estimi adient.

Deltebre, 23 de juny de 2015. Sgt. Lluís Soler Panisello.”

Finalitzada la lectura, l’alcalde-president dóna la paraula a la Sra. Dayana Santiago del grup CUP DELTEBRE-PA i diu que el posicionament del seu grup serà a favor de la proposta.

Intervé el Sr. Joan Bertomeu del grup PPC i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Intervé el Sr. José Emilio Bertomeu Río del grup CE-SD-CP i diu que el posicionament de seu grup serà a favor de la proposta.

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**9È.- PROPOSTA DE NOMENAMENT DE REPRESENTANTS DE LA CORPORACIÓ EN ALTRES ORGANISMES, EN ELS QUALS HA D’ESTAR REPRESENTAT L’AJUNTAMENT DE DELTEBRE.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

De conformitat amb el previst a l’article 38.c) del ROF, PROPOSO el nomenament dels representants de la corporació a favor dels regidors i davant dels Organismes i Entitats que s’indiquen tot seguit:

**Consell Escolar del Col.legi Públic L’Assumpció, Riumar, Sant Miquel i de l’IES Deltebre:** Sr. Carlos Serra Ventura.

**Mancomunitat Intermunicipal Deltatres**: Sr. Lluís Soler Panisello, Sr. Kilian Franch Arques i Sra. Dayana Santiago Callau.

**CODE:** Sr. Kilian Franch Arques (titular) i Sr. Salvador Bertomeu Bertomeu (suplent).

**Consell Esportiu del Baix Ebre:** Sr. Kilian Franch Arques.

**Creu Roja:** Sra. Lluïsa Ventura Galiano.

**Junta Rectora del Parc Natural del Delta de l’Ebre:** Sra. Anna Giménez Uribe (titular) – Sr. Kilian Franch Arques (suplent).

**Consell Directiu del Parc Natural del Delta de l’Ebre:** Sra. Anna Giménez Uribe (titular) – Sr. Kilian Franch Arques (suplent).

**Consorci REBÉ:** Sr. Salvador Bertomeu Bertomeu (titular) – Sr. Kilian Franch Arques (suplent).

**Grup d’Acció Local, consorci per al Desenvolupament del Baix Ebre i Montsià:** Sr. Kilian Franch Arques.

**Consorci Leader:** Sra. Anna Giménez Uribe i Sr. Kilian Franch Arques.

**Comissió Seguiment Ebre Terra:** Sr. Kilian Franch Arques, Sra. Anna Giménez Uribe i Sra. Carme Franch Rius.

**Comissió per a la Sostenibilitat de les Terres de l’Ebre:** Sr. Lluís Soler Panisello.

La Corporació, no obstant això, acordarà el que estimi adient.

Deltebre, 23 de juny de 2015. Lluís Soler Panisello.”

Finalitzada la lectura, l’alcalde-president dóna la paraula a la Sra. Dayana Santiago del grup CUP DELTEBRE-PA i diu que el posicionament del seu grup serà a favor de la proposta.

Intervé el Sr. Joan Bertomeu del grup PPC i diu que el posicionament del seu grup serà d’abstenció.

Intervé el Sr. Gervasi Aspa d’ERC-AM i diu que el posicionament del seu grup serà en contra de la proposta.

Intervé el Sr. José Emilio Bertomeu Río del grup CE-SD-CP i diu que el posicionament del seu grup serà d’abstenció.

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb nou vots a favor de Lluís Soler Panisello (CiU), Anna Gimenez Uribe (CiU), Kilian Franch Arques (CiU), Carme Franch Rius (CiU), Salvador Bertomeu Bertomeu (CiU), Lluïsa Ventura Galiano (CiU), Francisco Castro Casanova (CiU), Carlos Serra Ventura (CiU) i Dayana Santiago Callau (CUP DELTEBRE-PA), sis abstencions de José Emilio Bertomeu Rio (CE-SD-CP), Jordi Torres Fabra (CE-SD-CP), Joan Alginet Aliau (CE-SD-CP), Iolanda Gil Casanova (CE-SD-CP), Carla Aliau Ribes (CE-SD-CP) i Joan Bertomeu Bertomeu (PPC) i dos vots en contra de Gervasi Aspa Casanova (ERC-AM) i Carles Aliau Bonet (ERC-AM) per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

Tot seguit per part de l’alcalde-president s’informa que hi ha un PUNT D’URGÈNCIA relatiu a la proposta per tal de presentar al.legacions al nou pla hidrològic de conca de conformitat amb la proposta i el document tècnic aprovat per la Comissió de Sostenibilitat de les Terres de l’Ebre on s’incorporen els nous cabals ecològics per al tram final del Riu Ebre, Delta i Estuari, i per tant es passa a votar la URGÈNCIA del mateix, quedant aprovada per majoria absoluta amb setze vots a favor de Lluís Soler Panisello (CiU), Anna Gimenez Uribe (CiU), Kilian Franch Arques (CiU), Carme Franch Rius (CiU), Salvador Bertomeu Bertomeu (CiU), Lluïsa Ventura Galiano (CiU), Francisco Castro Casanova (CiU), Carlos Serra Ventura (CiU), José Emilio Bertomeu Rio (CE-SD-CP), Jordi Torres Fabra (CE-SD-CP), Joan Alginet Aliau (CE-SD-CP), Iolanda Gil Casanova (CE-SD-CP), Carla Aliau Ribes (CE-SD-CP), Gervasi Aspa Casanova (ERC-AM), Carles Aliau Bonet (ERC-AM) i Dayana Santiago Callau (CUP DELTEBRE-PA) i un vot d’abstenció de Joan Bertomeu Bertomeu (PPC).

**10È.- PROPOSTA PER TAL PRESENTAR AL.LEGACIONS AL NOU PLA HIDROLÒGIC DE CONCA DE CONFORMITAT AMB LA PROPOSTA I EL DOCUMENT TÈCNIC APROVAT PER LA COMISSIÓ DE SOSTENIBILITAT DE LES TERRES DE L’EBRE ON S’INCORPOREN ELS NOUS CABALS ECOLÒGICS PER AL TRAM FINAL DEL RIU EBRE, DELTA i ESTUARI.**

Enunciat el contingut d’aquest punt de l’ordre del dia, el Sr. Secretari acctal. dona lectura en la seva part bastant a la proposta següent:

“El qui subscriu, Lluís Soler Panisello, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Vist que el passat dia 25 de juny la Comissió de Sostenibilitat de les Terres de l’Ebre va aprovar per consens entre regants, administració i la PDE una proposta i document tècnic on s’incorporen els nous cabals ecològics per al tram final del riu Ebre, Delta i Estuari.

Vist que en aquesta proposta i document tècnic es mantenen tres xifres mínimes diferenciades per a anys secs, normals i humits i se situa entre una forquilla de 5.871 hectòmetres cúbics i 9.970 hectòmetres cúbics anyals i com a novetat també s’incorpora un cabal de 3.518 hectòmetres cúbics en casos d’excepcionalitat per sequera perllongada.

Vist que aquest ajuntament vol formular les corresponents al.legacions al nou Pla Hidrològic de Conca i per a la qual cosa incorporarà la proposta i document tècnic aprovat per la Comissió de Sostenibilitat de les Terres de l’Ebre.

Per tot l’esmentat anteriorment PROPOSO al Ple l’adopció dels següents ACORDS:

1r.- Facultar a l’alcalde-president, Sr. Lluís Soler Panisello, a presentar en nom de l’ajuntament de Deltebre les al.legacions al nou Pla Hidrològic de Conca de conformitat amb la proposta i el document tècnic aprovat (s’adjunta a aquesta proposta d’acord) per la Comissió de Sostenibilitat de les Terres de l’Ebre on s’incorporen els nous cabals ecològics per al tram final del riu Ebre, Delta i Estuari.

2n.- Trametre el present acord al Ministerio de Agricultura, Alimentación y Medio Ambiente, a la Confederación Hidrográfica del Ebro, a la Conselleria de Territori i Sostenibilitat i a la Comissió de Sostenibilitat de les Terres de l’Ebre per als efectes que correspongui.

La Corporació, no obstant això, acordarà el que estimi adient. Deltebre, 29 de juny de 2015. Sgt. Lluís Soler Panisello.”

Finalitzada la lectura, l’alcalde-president dóna la paraula a la Sra. Dayana Santiago del grup CUP DELTEBRE-PA i diu que el posicionament del seu grup serà a favor de la proposta.

Intervé el Sr. Joan Bertomeu del grup PPC i diu que el posicionament del seu grup serà d’abstenció.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Intervé el Sr. José Emilio Bertomeu Río del grup CE-SD-CP i diu que el posicionament del seu grup serà a favor de la proposta.

Intervé la Sra. Anna Gimenez Uribe del grup de CiU i diu que el posicionament del seu grup serà a favor de la proposta.

El Sr. President sotmet a votació l’esmentada proposta quedant aprovada per majoria absoluta amb setze vots a favor de Lluís Soler Panisello (CiU), Anna Gimenez Uribe (CiU), Kilian Franch Arques (CiU), Carme Franch Rius (CiU), Salvador Bertomeu Bertomeu (CiU), Lluïsa Ventura Galiano (CiU), Francisco Castro Casanova (CiU), Carlos Serra Ventura (CiU), José Emilio Bertomeu Rio (CE-SD-CP), Jordi Torres Fabra (CE-SD-CP), Joan Alginet Aliau (CE-SD-CP), Iolanda Gil Casanova (CE-SD-CP), Carla Aliau Ribes (CE-SD-CP), Gervasi Aspa Casanova (ERC-AM), Carles Aliau Bonet (ERC-AM) i Dayana Santiago Callau (CUP DELTEBRE-PA) i un vot d’abstenció de Joan Bertomeu Bertomeu (PPC), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/res si així ho requereixen.

L’Alcalde, El Secretari acctal.,

Lluís Soler Panisello David Torres Fabra